**МЕТОДИКА ЗА ОЦЕНКА НА ОФЕРТИТЕ**

Процедура за възлагане на обществена поръчка с предмет: **„Доставка, монтаж и въвеждане в експлоатация на комплекти радиоелектронна апаратура за доплерови цифрови метеорологични радарни станции с две обособени позиции, както следва:**

**Обособена позиция № 1 - Доставка, монтаж и въвеждане в експлоатация на 1 (един) комплект радиоелектронна апаратура за 1 (една) доплерова цифрова метеорологична радарна станция с „S“ обхват;**

**Обособена позиция № 2 - Доставка, монтаж и въвеждане в експлоатация на 2 (два) комплекта радиоелектронна апаратура за 2 (две) доплерови цифрови метеорологични радарни станции с „S“ и „Х“ обхвати.**

 До оценка се допускат само офертите, които отговарят на изискванията на възложителя.

 Обществената поръчка за съответната обособена позиция се възлага въз основа на икономически най-изгодна оферта, определена по критерий **„оптимално съотношение качество/цена“.**

 Класирането на участниците се извършва на база получената от всяка оферта „Комплексна оценка” – (КО) като сума от индивидуалните оценки по определени предварително показатели, както следва:

|  |  |  |
| --- | --- | --- |
| **Показател**(наименование) | **Максимално възможен брой точки**  | **Тежест в КО** |
| **1** | **2** |  |
| 1. Техническа оценка - ТО | 100 | 50% |
| 2. Финансова оценка - ФО | 100 | 50% |

1. Точките по показател ТО - Техническа оценка се определят по следната формула:

ТО = TO1 x 0.30 + ТО2 х 0.40 + ТО3 х 0.30

1.1. Точките по подпоказател ТО1 – „Срок за доставка, монтаж и въвеждане в експлоатация“ се определят по следната формула:

TО1 = 100 х Sr1min/Sr1n, където:

Sr1n е срокът, предложен от конкретния участник;

Sr1min е срокът от техническото предложение на участника, предложил най-кратък срок.

**Участникът следва да предложи срок за доставка, монтаж и въвеждане в експлоатация на комплект радиоелектронна апаратура за първи етап в цели числа, в дни. Участник, предложил срок за доставка, монтаж и въвеждане в експлоатация, по-малък от 60 дни, ще бъде отстранен от участие в процедурата.**

**Срокът за доставка започва да тече от датата на влизане в сила на договора.**

1.2. Точките по подпоказател ТО2 – „Срок за гаранционна поддръжка“ се определят по следната формула:

 TО2 = 100 х Srgn/Srg max, където:

Srgn е срокът за гаранционна поддръжка, предложен от конкретния участник;

Srg max e максималния срок за гаранционна поддръжка, предложен от участник в процедурата.

**Участникът следва да предложи срок за гаранционна поддръжка в цели числа, в месеци, като минимално оценимият срок е 24 месеца. Максималният срок за гаранционна поддръжка, който може да бъде предложен от участник в процедурата е 60 месеца.**

**Участник, предложил срок за гаранционна поддръжка по-малък от 24 месеца и по-голям от 60 месеца, ще бъде отстранен от участие в процедурата.**

**Гаранционният срок започва да тече от датата на доставка.**

1.3. Точките по подпоказател ТО3 – „Срок за отстраняване на неизправности в рамките на гаранционния срок“ се определят по следната формула:

TО3 = 100 х Srоmin/Srоn, където:

Srоn е срокът за отстраняване на неизправности в рамките на гаранционния срок, предложен от конкретния участник;

Srоmin е срокът за отстраняване на неизправности в рамките на гаранционния срок от техническото предложение на участника, предложил най-кратък срок.

**Участникът следва да предложи срок за отстраняване на неизправности в рамките на гаранционния срок в цели числа, като минимално оценимият срок е 1 ден. Максималният срок за отстраняване на неизправности в рамките на гаранционния срок, който може да бъде предложен от участник в процедурата е 7 дни.**

**Участник, предложил срок за отстраняване на неизправности в рамките на гаранционния срок по-голям от 7 дни, ще бъде отстранен от участие в процедурата.**

**Гаранционният срок започва да тече от датата на доставка.**

 **Срокът за отстраняване неизправности в рамките на гаранционния срок започва да тече от датата на уведомяването от страна възложителя.**

2. Точките по показател ФО – „Финансова оценка“ се определят по следната формула:

ФО = 100 х Цmin/Цn, където

Цn е общата цена за изпълнение на поръчката без ДДС, предложена от конкретния участник;

Цmin е най-ниската предложена обща цена за изпълнение на поръчката без ДДС от участник в процедурата.

3. Комплексна оценка - КО

Комплексната оценка се изчислява по следната формула:

КО = 0.50 х ТО + 0.50 х ФО

Класирането на участниците се извършва в низходящ ред на получената комплексна оценка, като на първо място се класира офертата с най-висока оценка.

Максималната комплексна оценка, която може да получи участник е 100 точки.

При изчисляването на всички стойности по горепосочената формула, резултатите се закръгляват до втория знак след десетичната запетая.